
KÖZÉRDEKŰ ADATOK NYILVÁNOSSÁGÁNAK RENDJE
A Lébényi Közös Önkormányzati Hivatalnak (a továbbiakban: Hivatal) a közérdekű adatok megismerésére irányuló kérelmek intézésének, továbbá a kötelezően közzéteendő adatok nyilvánosságra hozatalának rendjéről szóló szabályzatát
· az információs önrendelkezési jogról és az információszabadságról szóló 2011. évi CXII. törvény (a továbbiakban Info tv.) 30. § (6) bekezdése és 35. § (3) bekezdése,
· az államháztartásról szóló 2011. évi CXCV. törvény (a továbbiakban: Áht.) végrehajtásáról szóló 368/2011. (XII.31.) Korm. rendelet (Ávr.) 13. § (2) bekezdés h) pontjának,
· a közérdekű adatok elektronikus közzétételére, az egységes közadatkereső rendszerre, a központi jegyzék adattartalmára, az adatintegrációra vonatkozó részletes szabályokról szóló 305/2005. (XII. 25.) Korm. rendelet, valamint
· a közzétételi listákon szereplő adatok közzétételéhez szükséges közzétételi mintákról szóló 18/2005. (XII. 27.) IHM rendelet
előírásai alapján a következők szerint határozom meg.

1. A Szabályzat célja, hatálya

1.1. A Szabályzat célja, hogy meghatározza a közérdekű adatok megismerésére irányuló igények teljesítésének rendjét, az ügyintézésben résztvevő személyeket, rögzítse az adatokat megismerni kívánó személy jogait és kötelezettségeit, valamint meghatározza az adatszolgáltatónak a jogait és kötelezettségeit. A Szabályzat - a közvélemény gyors és pontos tájékoztatása érdekében - elősegíti, hogy a közérdekű adatok törvényben meghatározott körét elektronikus úton (személyazonosítás és adatigénylési eljárás nélkül) folyamatosan és díjmentesen mindenki megismerhesse. Meghatározza a honlapon közzétételre kerülő közérdekű és közérdekből nyilvános adatoknak és az adatszolgáltatásért felelősöknek körét, az adatközlő elektronikus közzététellel, a folyamatos hitelesség biztosításával kapcsolatos kötelezettségeit, az adatok frissítésével kapcsolatos kötelezettségeit, valamint a közzétételi eljárást.
1.2.  A Szabályzat személyi hatálya kiterjed a Hivatal közszolgálati tisztviselőire, tárgyi hatálya kiterjed a közérdekű adatok, valamint a közérdekből nyilvános adatok teljes körére.

2. Alapfogalmak

2.1. Közérdekű adat: az állami vagy helyi önkormányzati feladatot, valamint jogszabályban meghatározott egyéb közfeladatot ellátó szerv vagy személy kezelésében lévő, valamint a tevékenységére vonatkozó, a személyes adat fogalma alá nem eső, bármilyen módon vagy formában rögzített információ vagy ismeret, függetlenül kezelésének módjától, önálló vagy gyűjteményes jellegétől.
2.2. Közérdekből nyilvános adat: a közérdekű adat fogalma alá nem tartozó minden olyan adat, amelynek nyilvánosságra hozatalát vagy hozzáférhetővé tételét törvény közérdekből elrendeli. Ha törvény másként nem rendelkezik, közérdekből nyilvános adat a jogszabály, vagy állami, illetőleg helyi önkormányzati szervvel kötött szerződés alapján kötelezően igénybe veendő vagy más módon ki nem elégíthető szolgáltatást nyújtó szervek vagy személyek kezelésében levő, e tevékenységükre vonatkozó, személyes adatnak nem minősülő adat. A közérdekű adatok megismerésével és nyilvánosságával összefüggésben az üzleti titok megismerésére a Polgári Törvénykönyvben foglaltak az irányadók. 

2.3. Adatkezelő: az a természetes vagy jogi személy, illetve jogi személyiséggel nem rendelkező szervezet, aki vagy amely az adatok kezelésének célját meghatározza, az adatkezelésre (beleértve a felhasznált eszközt) vonatkozó döntéseket meghozza és végrehajtja, vagy az általa megbízott adatfeldolgozóval végrehajtatja.

2.4. Adattovábbítás: az adatot meghatározott harmadik személy számára hozzáférhetővé tétele.

2.5. Nyilvánosságra hozatal: az adat bárki számára hozzáférhetővé tétele.

3. A közérdekű adatok nyilvánossága

3.1. A Hivatal, mint helyi önkormányzati feladatot, valamint jogszabályban meghatározott egyéb közfeladatot ellátó szerv a feladatkörébe tartozó ügyekben köteles elősegíteni és biztosítani a közvélemény pontos és gyors tájékoztatását.

Ilyen ügyek különösen:
· önkormányzati költségvetés és annak végrehajtása;
· önkormányzati vagyon kezelése;
· a közpénzek felhasználása és az erre kötött szerződések,
· a piaci szereplők, a magánszervezetek és magánszemélyek részére különleges vagy kizárólagos jogok biztosítása.
3.2. A Hivatal lehetővé teszi, hogy a kezelésében lévő közérdekű adatot bárki megismerhesse, különösen:
· hatáskörére, illetékességére,

· szervezeti felépítésére,

· szakmai tevékenységére,

· eredményességének értékelésére,
· birtokában lévő adatfajtákra,

· működésükről szóló jogszabályokra,

· gazdálkodására vonatkozó adatokat.
3.3. A Hivatal közfeladatai ellátásával kapcsolatos tevékenységének az Info tv. 37. §-ában meghatározott általános közzétételi lista szerinti adatait Lébény Nagyközség Önkormányzatának (a továbbiakban: Önkormányzat) honlapján (www.lebeny.hu) teszi közzé.

3.4. A Hivatal feladat- és hatáskörébe tartozó döntés meghozatalára irányuló eljárás során készített vagy rögzített, a döntés megalapozását szolgáló adat a keletkezésétől számított tíz évig nem nyilvános. Ezen adatok megismerését a Jegyző hatáskörébe tartozó ügyek esetén a Jegyző, önkormányzati ügyek esetén a Polgármester engedélyezheti. Jogszabály egyes adatok megismerhetőségének korlátozására a fent meghatározottnál rövidebb időtartamot állapíthat meg.
3.5. A döntés megalapozását szolgáló adat megismerésére irányuló igény tíz éves időtartamon belül - a döntés meghozatalát követően akkor utasítható el, ha az adat megismerése az Önkormányzat vagy a Hivatal törvényes működési rendjét vagy feladat- és hatáskörének illetéktelen külső befolyástól mentes ellátását, így különösen az adatot keletkeztető álláspontjának a döntések előkészítése során történő szabad kifejtését veszélyeztetné.
4. A közérdekű adatok megismerésére irányuló egyedi igény és teljesítése

4.1. A közérdekű adat megismerése iránt bárki szóban vagy írásban igényt nyújthat be a Hivatalhoz.

4.2. Jelen szabályzat az Önkormányzat honlapján közzétételre kerül, ahonnan a Szabályzat 1. számú mellékletét képező igénybejelentő lap is letölthető.
4.3. Az igénylő a közérdekű adatok megismerésére irányuló igényét a bejelentő laptól független, kötetlen formában is benyújthatja. A kérelmező igénylésében köteles az általa igényelt közérdekű adatot (adatokat) egyértelműen és konkrétan megjelölni.
4.4. A szóban benyújtott igényről a Jegyző által kijelölt személy jegyzőkönyvet készít.
4.5. A közérdekű adat megismerésére irányuló igénynek a Hivatal az igény tudomására jutását követő legrövidebb idő alatt, legfeljebb azonban 15 napon belül tesz eleget.
4.6. A Hivatal a közérdekű adatot tartalmazó adatbázisról történő másolat készítéséért - legfeljebb az azzal kapcsolatban felmerült költség mértékéig terjedően - költségtérítést állapít meg, amely megállapításának szabályait a 2. számú melléklet tartalmazza. A fizetendő költségtérítés összegét az igénylő kérésére előre közölni kell, a nagyobb terjedelmű - a 20 db A/4-es méretű oldalt elérő vagy azt meghaladó oldalszámú - másolat esetén a költségtérítés előre történő közlése nem mellőzhető.
4.7. Ha a közérdekű adatot tartalmazó dokumentum az igénylő által meg nem ismerhető adatot is tartalmaz, a másolaton a meg nem ismerhető adatot felismerhetetlenné kell tenni.
4.8. Az adatigénylésnek közérthető formában és - amennyiben az aránytalan költséggel nem jár - az igénylő által kívánt technikai eszközzel, illetve módon kell eleget tenni. Az adatigénylést nem lehet elutasítani arra való hivatkozással, hogy annak közérthető formában nem lehet eleget tenni.
4.9. Az igény teljesítésének megtagadásáról, annak indokaival együtt, 8 napon belül írásban értesíteni kell az igénylőt.
4.10. A közérdekű adat megismerése iránti igény teljesítése nem tagadható meg azért, mert a nem magyar anyanyelvű igénylő az igényét anyanyelvén vagy az általa értett más nyelven fogalmazza meg.
4.11. A Hivatal évente, tárgyévet követő év január 31. napjáig értesíti az adatvédelmi biztost az elutasított igényekről, valamint az elutasítások indokairól.

5. Jogorvoslat a közérdekű adatok teljesítésével kapcsolatosan

5.1. Ha a Hivatal a közérdekű adatra vonatkozó igényt nem teljesíti, az igénylő bírósághoz fordulhat.

6. Adatvédelmi előírások

6.1. A közzétett adatok megismerése személyazonosító adatok közléséhez nem köthető. Az elektronikusan közzétett közérdekű adatokhoz történő hozzáférés biztosításához személyes adat csak annyiban kezelhető, amennyiben az technikailag elengedhetetlenül szükséges; a személyes adatokat ezt követően haladéktalanul törölni kell.
6.2. Igénylés alapján történő adatszolgáltatás esetén az adatigénylő személyazonosító adatai csak annyiban kezelhetők, amennyiben az az igény teljesítéséhez - beleértve az esetleges költségek megfizetését is - elengedhetetlenül szükséges. Az igény teljesítését, a költségek megfizetését, illetve a számviteli bizonylatok megőrzési idejének elteltét követően az igénylő személyes adatait haladéktalanul törölni kell.

7. A közérdekű adatok elektronikus közzététele
7.1. Az  Áht. 112. § (1) bekezdésével módosított Info tv. 37. §-a szerinti általános közzétételi listát a 3. számú melléklet tartalmazza.

7.2. A közzétételi lista közzétételéért, a helyesbítésért, frissítésért, a folyamatos karbantartásáért a Jegyző felelős.
7.3. A Jegyző a közérdekből nyilvános adatokat ellenőrzi, és
· az adatokat feltölti a honlapra, illetve
· továbbítja
· a honlap karbantartásával megbízott vagy

· az adatkarbantartással (adatfeltöltéssel) megbízott ügyintéző részére
a nyilvánosságra hozatal érdekében.

8. Záró rendelkezések

8.1. A szabályzat az aláírás napján lép hatályba.

8.2. A szabályzat rendelkezéseit minden érintettel meg kell ismertetni. 

8.3. A szabályzat tartalmát érintő jogszabályi változások esetén a szabályzatot ki kell egészíteni, vagy szükség esetén módosítani kell.

Lébény, 2013. május 31.

dr. Tóth Tünde
jegyző

1. számú melléklet

Közérdekű adat megismerésére irányuló igénybejelentő lap
Az igénylő személy vagy szervezet neve: 

Levelezési címe: 

Telefonszáma, fax száma (az igénylő döntése szerint közölhető): 

A kért közérdekű adat(ok) konkrét megjelölése: 

Az adattovábbítás igénylő által megkívánt módja: (Kérjük aláhúzni!)

· Az adatokról szóbeli/írásbeli tájékoztatást kérek.
· Az adatokat megtekintésre kérem rendelkezésre bocsátani.
· Elektronikus levél (e-mail) formában, térítésmentesen kívánom átvenni.
· Elkészített másolatot igényelek a következők szerint megjelölt adathordozón:

Adathordozó fajtája: (Másolat igénylése esetén kérjük aláhúzni!)

· papír alapú A/3 nagyságú

· papír alapú A/4 nagyságú

· CD

Az elkészített másolatokat: (Másolat igénylése esetén kérjük aláhúzni!)
· Személyesen kívánom átvenni.

· Az elkészített másolatot postai úton kívánom átvenni.

Nyilatkozat:
Alulírott igénylő nyilatkozom, hogy az adatigényléssel kapcsolatban felmerülő költségeket (fénymásolási költség, postázás költsége, idegen nyelven benyújtott kérelem esetén a fordítás költsége) az önkormányzat által kiállított számla ellenében megfizetem.
Lébény,  201...   ....................hó .........nap

Igénylő aláírása

2. számú melléklet
A közérdekű adatról készített másolatért fizetendő költségtérítés mértéke
A/4-es méretű másolatok: 100 Ft/oldal

A/3-as méretű másolatok: 200  Ft/oldal

CD: 500  Ft/db.

A megállapított összegek az ÁFÁ-t is tartalmazzák.

A postaköltség a mindenkor érvényben lévő postai díjszabás alapján kerül meghatározásra.
3. számú melléklet

ÁLTALÁNOS KÖZZÉTÉTELI LISTA
I. Szervezeti, személyzeti adatok

	 
	 Adat
	 Frissítés
	 Megőrzés

	 1.
	 A közfeladatot ellátó szerv hivatalos neve, székhelye, postai címe, telefon- és telefaxszáma, elektronikus levélcíme, honlapja, ügyfélszolgálatának elérhetőségei
	 A változásokat követően azonnal
	 Az előző állapot törlendő

	 2.
	 A közfeladatot ellátó szerv szervezeti felépítése szervezeti egységek megjelölésével, az egyes szervezeti egységek feladatai
	 A változásokat követően azonnal
	 Az előző állapot törlendő

	 3.
	 A közfeladatot ellátó szerv vezetőinek és az egyes szervezeti egységek vezetőinek neve, beosztása, elérhetősége (telefon- és telefaxszáma, elektronikus levélcím)
	 A változásokat követően azonnal
	 Az előző állapot törlendő

	 4.
	 A szervezeten belül illetékes ügyfélkapcsolati vezető neve és az ügyfélfogadási rend
	 A változásokat követően azonnal
	 Az előző állapot törlendő

	 5.
	 Testületi szerv esetén a testület létszáma, összetétele, tagjainak neve, beosztása, elérhetősége
	 A változásokat követően azonnal
	 Az előző állapot törlendő

	 6.
	 A közfeladatot ellátó szerv irányítása, felügyelete vagy ellenőrzése alatt álló, vagy alárendeltségében működő más közfeladatot ellátó szervek megnevezése, és 1. pontban meghatározott adatai
	 A változásokat követően azonnal
	 Az előző állapot 1 évig archívumban tartásával

	 7.
	 A közfeladatot ellátó szerv többségi tulajdonában álló, illetve részvételével működő gazdálkodó szervezet [Ptk. 685. § c) pont] neve, székhelye, elérhetősége, tevékenységi köre, képviselőjének neve, a közfeladatot ellátó szerv részesedésének mértéke
	 A változásokat követően azonnal
	 Az előző állapot 1 évig archívumban tartásával

	 8.
	 A közfeladatot ellátó szerv által alapított közalapítványok neve, székhelye, alapító okirata, kezelő szervének tagjai
	 A változásokat követően azonnal
	 Az előző állapot 1 évig archívumban tartásával

	 9.
	 A közfeladatot ellátó szerv által alapított lapok neve, a szerkesztőség és kiadó neve és címe, valamint a főszerkesztő neve
	 A változásokat követően azonnal
	 Az előző állapot 1 évig archívumban tartásával

	 10.
	 A közfeladatot ellátó szerv felettes, illetve felügyeleti szervének, ennek hiányában a közfeladatot ellátó szerv felett törvényességi ellenőrzést gyakorló szerv 1. pontban meghatározott adatai
	 A változásokat követően azonnal
	 Az előző állapot 1 évig archívumban tartásával


II. Tevékenységre, működésre vonatkozó adatok

	 
	 Adat
	 Frissítés
	 Megőrzés

	 1.
	 A közfeladatot ellátó szerv feladatát, hatáskörét és alaptevékenységét meghatározó, a szervre vonatkozó alapvető jogszabályok, állami irányítás egyéb jogi eszközei, valamint a szervezeti és működési szabályzat vagy ügyrend hatályos és teljes szövege
	 A változásokat követően azonnal
	 Az előző állapot 1 évig archívumban tartásával

	 2.
	 Az országos illetékességű szervek, valamint a közigazgatási hivatalok esetében a közfeladatot ellátó szerv feladatáról, tevékenységéről szóló tájékoztató magyar és angol nyelven
	 Negyedévente
	 Az előző állapot törlendő

	 3.
	 A helyi önkormányzat önként vállalt feladatai
	 Negyedévente
	 Az előző állapot 1 évig archívumban tartásával

	 4.
	 Államigazgatási, önkormányzati, és egyéb hatósági ügyekben ügycsoportonként (ügytípusonként) és eljárástípusonként a hatáskörrel rendelkező szerv megnevezése, hatáskör gyakorlásának átruházása esetén a ténylegesen eljáró szerv megnevezése, illetékességi területe, az ügyintézéshez szükséges dokumentumok, okmányok, eljárási illetékek (igazgatási szolgáltatási díjak) meghatározása, alapvető eljárási szabályok, az eljárást megindító irat benyújtásának módja (helye, ideje), ügyfélfogadás ideje, az ügyek intézését segítő útmutatók, az ügymenetre vonatkozó tájékoztatás és az ügyintézéshez használt letölthető formanyomtatványok
	 A változásokat követően azonnal
	 Az előző állapot törlendő

	 5.
	 A közfeladatot ellátó szerv által nyújtott vagy költségvetéséből finanszírozott közszolgáltatások megnevezése, tartalma, a közszolgáltatások igénybevételének rendje, a közszolgáltatásért fizetendő díj mértéke, az abból adott kedvezmények
	 A változásokat követően azonnal
	 Az előző állapot 1 évig archívumban tartásával

	 6.
	 A közfeladatot ellátó szerv által fenntartott adatbázisok, illetve nyilvántartások jegyzéke, az adatvédelmi nyilvántartásba bejelentendő nyilvántartásoknak az Eisz. tv. szerinti azonosító adatai; a közfeladatot ellátó szerv által - alaptevékenysége keretében - gyűjtött és feldolgozott adatok fajtái, a hozzáférés módja, a másolatkészítés költségei
	 A változásokat követően azonnal
	 Az előző állapot 1 évig archívumban tartásával

	 7.
	 A közfeladatot ellátó szerv nyilvános kiadványainak címe, témája, a hozzáférés módja, a kiadvány ingyenessége, illetve a költségtérítés mértéke
	 Negyedévente
	 Az előző állapot 1 évig archívumban tartásával

	 8.
	 A testületi szerv döntései előkészítésének rendje, az állampolgári közreműködés (véleményezés) módja, eljárási szabályai, a testületi szerv üléseinek helye, ideje, továbbá nyilvánossága, döntései, ülésének jegyzőkönyvei, illetve összefoglalói; a testületi szerv szavazásának adatai, ha ezt jogszabály nem korlátozza
	 A változásokat követően azonnal
	 Az előző állapot 1 évig archívumban tartásával

	 9.
	 Az e törvény alapján közzéteendő jogszabálytervezetek és kapcsolódó dokumentumok; a helyi önkormányzat képviselő-testületének nyilvános ülésére benyújtott előterjesztések a benyújtás időpontjától
	 E törvény eltérő rendelkezése hiányában a benyújtás időpontját követően azonnal
	 Az előző állapot 1 évig archívumban tartásával

	 10.
	 A közfeladatot ellátó szerv által kiírt pályázatok szakmai leírása, azok eredményei és indokolásuk
	 Folyamatosan
	 Az előző állapot 1 évig archívumban tartásával

	 11.
	 A közfeladatot ellátó szervnél végzett alaptevékenységgel kapcsolatos vizsgálatok, ellenőrzések nyilvános megállapításai
	 A vizsgálatról szóló jelentés megismerését követően haladéktalanul
	 Az előző állapot 1 évig archívumban tartásával

	12.
	 A közfeladatot ellátó szerv feladatellátásának teljesítményére, kapacitásának jellemzésére, hatékonyságának és teljesítményének mérésére szolgáló mutatók és értékük, időbeli változásuk
	 Negyedévente
	 Az előző állapot 1 évig archívumban tartásával


	13.
	 A közérdekű adatok megismerésére irányuló igények intézésének rendje, az illetékes szervezeti egység neve, elérhetősége, s ahol kijelölésre kerül, az adatvédelmi felelős, vagy az információs jogokkal foglalkozó személy neve
	 Negyedévente
	 Az előző állapot törlendő

	 14.
	 A közfeladatot ellátó szerv tevékenységére vonatkozó, jogszabályon alapuló statisztikai adatgyűjtés eredményei, időbeli változásuk
	 Negyedévente
	 Az előző állapot 1 évig archívumban tartásával

	 15.
	 A közérdekű adatokkal kapcsolatos kötelező statisztikai adatszolgáltatás adott szervre vonatkozó adatai
	 Negyedévente
	 Az előző állapot 1 évig archívumban tartásával

	 16.
	 Azon közérdekű adatok hasznosítására irányuló szerződések listája, amelyekben a közfeladatot ellátó szerv az egyik szerződő fél
	 Negyedévente
	 Az előző állapot 1 évig archívumban tartásával

	 17.
	 A közfeladatot ellátó szerv kezelésében lévő közérdekű adatok felhasználására, hasznosítására vonatkozó általános szerződési feltételek
	 A változásokat követően azonnal
	 Az előző állapot 1 évig archívumban tartásával

	 18.
	 A közfeladatot ellátó szervre vonatkozó különös és egyedi közzétételi lista
	 A változásokat követően azonnal
	 Az előző állapot törlendő


III. Gazdálkodási adatok

	 
	 Adat
	 Frissítés
	 Megőrzés

	 1.*
	 A közfeladatot ellátó szerv éves költségvetése, számviteli törvény szerint beszámolója vagy éves költségvetés beszámolója
	 A változásokat követően azonnal
	A közzétételt követő 10 évig

	 2.
	 A közfeladatot ellátó szervnél foglalkoztatottak létszámára és személyi juttatásaira vonatkozó összesített adatok, illetve összesítve a vezetők és vezető tisztségviselők illetménye, munkabére, és rendszeres juttatásai, valamint költségtérítése, az egyéb alkalmazottaknak nyújtott juttatások fajtája és mértéke összesítve
	 Negyedévente
	 A külön jogszabályban meghatározott ideig, de legalább 1 évig archívumban tartásával

	 3.*
	A közfeladatot ellátó szerv által nyújtott, az államháztartásról szóló törvény szerinti költségvetési támogatások kedvezményezettjeinek nevére, a támogatás céljára, összegére, továbbá a támogatási program megvalósítási helyére vonatkozó adatok, kivéve, ha a közzététel előtt a költségvetési támogatást visszavonják vagy arról a kedvezményezett lemond
	 A döntés meghozatalát követő hatvanadik napig
	 A közzétételt követő 5 évig

	 4.*
	 Az államháztartás pénzeszközei felhasználásával, az államháztartáshoz tartozó vagyonnal történő gazdálkodással összefüggő, ötmillió forintot elérő vagy azt meghaladó értékű árubeszerzésre, építési beruházásra, szolgáltatás megrendelésre, vagyonértékesítésre, vagyonhasznosításra, vagyon vagy vagyoni értékű jog átadására, valamint koncesszióba adásra vonatkozó szerződések megnevezése (típusa), tárgya, a szerződést kötő felek neve, a szerződés értéke, határozott időre kötött szerződés esetében annak időtartama, valamint az említett adatok változásai, a nemzetbiztonsági, illetve honvédelmi érdekkel közvetlenül összefüggő beszerzések adatai, és a minősített adatok kivételével
A szerződés értéke alatt a szerződés tárgyáért kikötött - általános forgalmi adó nélkül számított - ellenszolgáltatást kell érteni, ingyenes ügylet esetén a vagyon piaci vagy könyv szerinti értéke közül a magasabb összeget kell figyelembe venni. Az időszakonként visszatérő - egy évnél hosszabb időtartamra kötött - szerződéseknél az érték kiszámításakor az ellenszolgáltatás egy évre számított összegét kell alapul venni. Az egy költségvetési évben ugyanazon szerződő féllel kötött azonos tárgyú szerződések értékét egybe kell számítani
	 A döntés meghozatalát követő hatvanadik napig
	 A közzétételt követő 5 évig

	 5.
	 A koncesszióról szóló törvényben meghatározott nyilvános adatok (pályázati kiírások, pályázók adatai, az elbírálásról készített emlékeztetők, pályázat eredménye)
	 Negyedévente
	 A külön jogszabályban meghatározott ideig, de legalább 1 évig archívumban tartásával

	 6.
	 A közfeladatot ellátó szerv által nem alapfeladatai ellátására (így különösen társadalmi szervezet támogatására, foglalkoztatottai szakmai és munkavállalói érdek-képviseleti szervei számára, foglalkoztatottjai, ellátottjai oktatási, kulturális, szociális és sporttevékenységet segítő szervezet támogatására, alapítványok által ellátott feladatokkal összefüggő kifizetésre) fordított, ötmillió forintot meghaladó kifizetések
	 Negyedévente
	 A külön jogszabályban meghatározott ideig, de legalább 1 évig archívumban tartásával


* Módosította az Áht. 112. § (1) bekezdése
Megismerési nyilatkozat 

A 2013. június 1-jétől hatályos Közérdekű adatok nyilvánosságának rendjéről szóló szabályzatot megismertem. Tudomásul veszem, hogy az abban leírtakat a munkám során köteles vagyok betartani. 

